સમાજના અજાણ્યા ચહેરાને પદ્મ સન્માન આપવાની પહેલ વડાપ્રધાન નરેન્દ્ર મોદીએ પોતે કરી હતી. ગત દિવસોમાં પીએમ મોદીએ અત્યાર સુધીની પરંપરાની ટીકા કરતા કહ્યું હતું કે, પહેલા આ સન્માન મંત્રીઓ અને નેતાઓની ભલામણના આધાર પર અપાતા હતા. તો, મોદી સરકાર ગત વર્ષે પદ્મ સન્માનમાં નવી પહેલ કરતા કેટલાક અજાણ્યા નામોને સામે લાવી અને તેમના ગુમનામ યોગદાનને દેશના સૌથી પ્રતિષ્ઠિત સન્માનથી નવાજ્યા હતા.